CELEX: 32019D0832
Language: da
Date: 2019-05-22 00:00:00
Title: Rådets afgørelse (FUSP) 2019/832 af 22. maj 2019 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger)

23.5.2019   
               
               
                  DA
               
               
                  Den Europæiske Unions Tidende
               
               
                  L 137/64
               
            
         RÅDETS AFGØRELSE (FUSP) 2019/832
         af 22. maj 2019
         om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 16. juli 2012 vedtog Rådet afgørelse 2012/392/FUSP (1) om oprettelse af Den Europæiske Unions FSFP-mission i Niger for at støtte kapacitetsopbygningen blandt de nigerske sikkerhedsaktører med henblik på at bekæmpe terrorisme og organiseret kriminalitet (EUCAP Sahel Niger).
                  
               
                     (2)
                  
                  
                     Den 18. september 2018 vedtog Rådet afgørelse (FUSP) 2018/1247 (2), der forlængede EUCAP Sahel Niger og gav den et finansielt referencegrundlag indtil den 30. september 2020.
                  
               
                     (3)
                  
                  
                     Rådets udstregede i sine konklusioner af 25. juni 2018 om Sahel/Mali betydningen af regionaliseringen af FSFP i Sahel med det formål, hvor det er hensigtsmæssigt, at styrke den civile og militære støtte til grænseoverskridende samarbejde, de regionale samarbejdsstrukturer, især G5 Sahels, og G5-landenes kapacitet og ejerskab til at tackle de sikkerhedsmæssige udfordringer i regionen.
                  
               
                     (4)
                  
                  
                     Den 15. februar 2019 udtrykte Den Islamiske Republik Mauretaniens udenrigsminister tilfredshed med den planlagte indsættelse af EUCAP Sahel Niger til støtte for G5 Sahel og Mauretaniens nationale kapaciteter.
                  
               
                     (5)
                  
                  
                     Den 18. februar 2019 godkendte Rådet et fælles civil-militært operationskoncept om regionalisering af FSFP's indsats i Sahel.
                  
               
                     (6)
                  
                  
                     Rådets afgørelse 2012/392/FUSP bør derfor ændres i overensstemmelse hermed.
                  
               
                     (7)
                  
                  
                     EUCAP Sahel Niger vil blive gennemført under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union —
                  
               VEDTAGET DENNE AFGØRELSE:
         
            Artikel 1
            I afgørelse 2012/392/FUSP foretages følgende ændringer:
            
                        1)
                     
                     
                        I artikel 3 indsættes følgende stykke:
                        
                           »3a.   Desuden bidrager EUCAP Sahel Niger, uden at det berører dens hovedopgave i Niger, til regionaliseringen af FSFP's indsats i Sahel ved at bidrage til forbedring af interoperabiliteten og koordineringen mellem de indre sikkerhedsstyrker i G5 Sahel-landene samt ved at støtte grænseoverskridende samarbejde, støtte regionale samarbejdsstrukturer og bidrage til forbedring af G5 Sahel-landenes nationale kapaciteter. EUCAP Sahel Niger kan gennemføre disse aktiviteter efter behov i G5 Sahel-landene i overensstemmelse med det fælles civil-militære operationskoncept om regionalisering af FSFP's indsats i Sahel. Med henblik herpå yder EUCAP Sahel Niger med støtte fra den regionale rådgivnings- og koordineringscelle, der er etableret inden for EUCAP Sahel Mali, og som fungerer som formidler, uddannelse, rådgivning og anden særlig støtte til G5 Sahel-landene, i det omfang dens midler og kapaciteter tillader det, efter anmodning fra det pågældende land og under hensyntagen til sikkerhedssituationen. Inden iværksættelsen af en ny aktivitet i et nyt G5 Sahel-land informeres Den Udenrigs- og Sikkerhedspolitiske Komité herom.«
                        
                     
                  
                        2)
                     
                     
                        I artikel 13, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUCAP Sahel Niger for perioden fra den 1. oktober 2018 til den 30. september 2020 udgør 63 400 000,00 EUR.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 22. maj 2019.
            
               
                  På Rådets vegne
               
               C.B. MATEI
               
                  Formand
               
            
         
         
            (1)  Rådets afgørelse 2012/392/FUSP af 16. juli 2012 om Den Europæiske Unions FSFP-mission i Niger (EUCAP Sahel Niger) (EUT L 187 af 17.7.2012, s. 48).
         
            (2)  Rådets afgørelse (FUSP) 2018/1247 af 18. september 2018 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger) (EUT L 235 af 19.9.2018, s. 7).